„Nu merită, sincer. De asta mergem în alte țări”. De ce sunt nevoiți absolvenții străini de medicină să plece din România
În condițiile în care ne confruntăm cu un deficit de medici, iar tinerii specialiști români sunt din ce în ce mai tentați să plece din țară, studenții străini ar putea reprezenta o soluție prin care criza de resursă umană să fie ameliorată. Cei care vin din alte state decât cele din Uniunea Europeană întâmpină, însă, două bariere: Legea prevede condiții stricte prin care un medic poate profesa în țară, iar accesul acestora la rezidențiat este condiționat de o taxă de mii de euro pe an. Deși și-ar dori să rămână în România, ei pleacă direct în alte state la finalul studiilor, după cum au subliniat doi studenți cu care Digi24.ro a stat de vorbă.